
JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE 
privind acordarea mandatului special, Președintelui Consiliului Județean Bistrița-Năsăud, să voteze, pentru modificarea tarifelor prevăzute în Contractul de concesiune nr.1277/2018 privind delegarea prin concesiune a serviciului public de salubrizare, respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul stațiilor de transfer și al centrelor de colectare din județul Bistrița-Năsăud, de către Adunarea Generală a Asociației de Dezvoltare Intercomunitară pentru Gestionarea Integrată a Deșeurilor Municipale în Județul Bistrița-Năsăud

Consiliul Judeţean Bistriţa-Năsăud, întrunit în şedinţă extraordinară, la data de 10.10.2019, în prezenţa a 25 de consilieri judeţeni;
 Având în vedere:
- Referat de aprobare nr.XI/21315 din 08.10.2019 a Vicepreşedintelui Consiliului Judeţean Bistriţa-Năsăud; 

- raportul comun nr.IV/21351 din 08.10.2019 al Direcţiei drumuri județene, mediu, transport, Direcției economice și Direcției administrație locală din cadrul Consiliului Judeţean Bistriţa-Năsăud;
- adresa nr.948/07.10.2019 a Asociaţiei de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud, înregistrată la Consiliul Judeţean Bistriţa-Năsăud sub nr.IV/21223 din 08.10.2019, completată prin adresa nr.957/08.10.2019 înregistrată la Consiliul Judeţean Bistriţa-Năsăud sub nr.IV/21275/08.10.2019 prin care solicită acordarea de către consiliul județean a mandatului special reprezentantului Consiliului Județean Bistrița-Năsăud să voteze în cadrul adunării generale a asociaţiei de dezvoltare intercomunitară, pentru modificarea tarifelor prevăzute în Contractul de concesiune nr.1277/2018, conform Anexei nr.1 la Nota de fundamentare nr.50/07.10.2019 a Asociaţiei de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud;     
- prevederile art.6.1 lit.c), d) și f) din Contractul de concesiune nr.1277/2018 privind delegarea prin concesiune a serviciului public de salubrizare, respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul stațiilor de transfer și al centrelor de colectare din județul Bistrița-Năsăud, încheiat între Asociaţia de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud, în calitate de concedent, și societatea SUPERCOM S.A., în calitate de concesionar și ale Actului adiţional nr.1 la Contractul de concesiune nr.1277/2018;
- prevederile art.20 lit.q) și art.21 alin.(1) din Statutul actualizat al Asociaţiei de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud, aprobat prin Hotărârea Adunării Generale a Asociației nr.49/2014;
       - prevederile art.9 alin.(1) lit.c) din Ordonanța de urgență a Guvernului nr.196/2005 privind Fondul pentru mediu, cu modificările și completările ulterioare;
· prevederile art.17 alin.(1) lit.a), lit.c), lit.f)-i) din Legea nr.211/2011 privind regimul deşeurilor, republicată, cu modificările şi completările ulterioare;
· prevederile art.2 lit.r), art.8 alin.(3) lit.k), art.10 alin.(5), art.43 alin.(4) - (5) din Legea serviciilor comunitare de utilităţi publice nr.51/2006, republicată, cu modificările şi completările ulterioare;
· prevederile art.6 alin.(1) lit.l), art.25, art.26 alin.(5) și art.27 din Legea serviciului de salubrizare a localităţilor nr.101/2006, republicată, cu modificările şi completările ulterioare;
· prevederile art.18 din Anexa la Ordinul ministrului mediului şi gospodăririi apelor nr.578/2006 pentru aprobarea Metodologiei de calcul al contribuţiilor şi taxelor datorate la Fondul pentru mediu, cu modificările şi completările ulterioare;
   - prevederile art.7, art.8, art.15 alin.(1) lit.b)-c) din Anexa nr.1 la Ordinul Preşedintelui Autorităţii Naţionale de Reglementare pentru Serviciile Comunitare de Utilităţi Publice nr.109/2007 privind aprobarea Normelor metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor;
- avizul nr.IA/21473 din 09.10.2019 al Comisiei de administraţie
- avizul nr.IA/21490 din 10.10.2019 al Comisiei de urbanism;

- avizul nr.IA/21497 din 10.10.2019 al Comisiei economice.

În temeiul prevederilor art.89 alin.(1) și (2), art.91, art.173 alin.(1) lit.d), lit.f), art.175, art.182 alin.(1), alin.(4) coroborat cu art.139 alin.(1), art.196 alin.(1) lit.a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,
HOTĂRĂŞTE:
Art.1 Se acordă mandat special domnului Emil Radu Moldovan, în calitate de Preşedinte al Consiliului Judeţean Bistriţa-Năsăud, să voteze, pentru modificarea tarifelor prevăzute în Contractul de concesiune nr.1277/06.12.2018 privind delegarea prin concesiune a serviciului public de salubrizare, respectiv activitatea de colectare, transport, depozitare și transfer al deșeurilor municipale inclusiv deșeuri periculoase din deșeuri menajere și managementul stațiilor de transfer și al centrelor de colectare din județul Bistrița-Năsăud, încheiat între Asociaţia de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud, în calitate de concedent, și societatea SUPERCOM S.A., în calitate de concesionar, de către Adunarea Generală a Asociaţiei de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud, începând cu data de 01.11.2019, conform Anexei care face parte integrantă din prezenta hotărâre.
Art.2 Prezenta hotărâre a fost adoptată cu un număr de 21 voturi „pentru” și 4 voturi „împotrivă”.
Art.3 Cu ducerea la îndeplinire a prevederilor prezentei hotărâri se încredinţează Direcţia economică şi Direcţia drumuri județene, mediu, transport din cadrul Consiliului Judeţean Bistriţa-Năsăud.
  Art.4 Prezenta hotărâre se comunică de către Serviciul juridic cu:
· Domnul Emil Radu Moldovan - Președintele Consiliului Județean Bistrița-Năsăud;
· Direcţia economică;

· Direcţia drumuri județene, mediu, transport; 
· Asociaţia de Dezvoltare Intercomunitară pentru Gestionarea Integrată a Deşeurilor Municipale în Judeţul Bistriţa-Năsăud;
· Instituţia Prefectului Judeţul Bistriţa-Năsăud.

            PREŞEDINTE,                                    Contrasemnează:
    EMIL RADU MOLDOVAN      SECRETARUL GENERAL AL JUDEŢULUI,

                                                                           MICA OPREA

